《送安素处士高文悦》
宋代·苏舜钦

皇天稔巨憝，羌虏稽显戮。庙算忽小丑，王师数倾衄。

秦民著暴敛，惨惨生意蹙。贼气愈张王，锋锐不可触。

帷幄监前败，降心问白屋。尺诏下中天，公车塞章牍。

策虑尽颇牧，勇决过贲育。先生胸臆大，经术内自足。

逸韵脱滓尘，素节抱冰玉。独耻论兵战，因时射君禄。

不唯吾志乖，亦使王道局。放怀但文史，散发自溪谷。

近臣上荐书，天子渴高躅。旌帛三及门，不免至京毂。

万钟非所好，大议戛钧轴。孤鸾入紫烟，网罟安可束。

天风万里长，沆瀣朝满腹。更期下翔集，以为苍生福。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。